**A 2 POIMENOVALNA ZMOŽNOST**

Predelaj v učbeniku Na pragu besedila 1 poglavje Besedni jezik.

Pomagaš si lahko tudi s spletno stranjo https://eucbeniki.sio.si/slo1/2162/index2.html

V svojem listovniku:

- razloži pojma besedni jezik, beseda;

- razloži pojma enopomenskost in večpomenskost;

- razloži pojem osnovni/drugotni pomen;

- razloži različna pomenska razmerja med besedami (sopomenskost, protipomenskost podpomenskost, nadpomenskost);

- v elektronski različici SSKJ (<http://www.fran.si/>) poišče oziroma si izbere 8 iztočnic, 4 besede, ki so enopomenske in 4 večpomenske. Utemelji, zakaj je izbrana beseda enopomenska ali večpomenska.

- v elektronski različici SSKJ (<http://www.fran.si/>) poišče oziroma si izbere 4 iztočnice vsaki izbrani besedi poišče sopomenko, protipomenko, podpomenko in nadpomenko.

- k izbranim besedam pripiše okoliščine sporočanja, opredeli se, ali je vsaka beseda primerna za vsakega naslovnika oziroma za vse okoliščine sporočanja.

|  |
| --- |
| **Standard znanja** |
| **Rdeče** | Minimalne zahteve, ki so pogoj za oceno 2. |
| **Modro** | Temeljne zahteve, ki so pogoj za oceno 3 ali 4. |
| Zeleno | Višje zahteve, ki so pogoj za oceno 4 ali 5. |

Pri učenju in izdelavi naloge lahko uporabi tudi vse druge vire.

Predviden čas za obravnavo: 2 dni

Predviden čas za izdelavo: 1 dan

**A 2 POIMENOVALNA ZMOŽNOST**

**Viri**

Pri izdelavi naloge uporabi:

**Učbenik:**

1. Križaj Ortar, Bešter Turk, Končina, Bavdek, Poznanovič, Ambrož, Židan: Na pragu besedila 1. Učbenik za slovenski jezik v 1. letniku gimnazij in srednjih strokovnih šol. Ljubljana: Rokus Klett, 2008.
2. Križaj Ortar, Bešter Turk, Končina, Bavdek, Poznanovič, Ambrož, Židan: Na pragu besedila 1. *Delovni zvezek.* Ljubljana: Rokus Klett, 2008.

Spletna stran <https://eucbeniki.sio.si/slo1/2162/index2.html>

Pri učenju in izdelavi nalog lahko uporabiš tudi druge vire.

**Opisni kriteriji za preverjanje in ocenjevanje nalog**

|  |  |
| --- | --- |
| **zadostno****(2)** | Povzemanje učiteljeve razlage oz. razlage v učbeniku. Manjkajo bistveni podatki. Jezik je pomanjkljiv, s precej napakami, vendar logičen. Besedišče je skromno, stavčni vzorci so preprosti. |
| **dobro****(3)** | Prevladuje reprodukcija slišanega oz. prebranega, navajanje znanih jezikovnih primerov. Izražanje je korektno z nekaj slovničnimi napakami, stereotipen besedni zaklad, pravilno tvorjene večstavčne povedi. |
| **prav dobro****(4)** | Razlaga je samostojna, dokazuje razumevanje snovi, nekateri jezikovni primeri so izvirni ali podani na izviren način. Uporablja tekoč, jezikovno in pravorečno precej čist jezik z dokaj bogatim besediščem, povedi so zapleteno zložene. Višje ravni znanja so dosežene z znanimi primeri. |
| **odlično****(5)** | Razlaga je samostojna, dijak brezhibno analizira poljubne primere ali tvori lastne, s katerimi dokaže uporabo in prenos višjih ravni znanja v prakso. Knjižna norma je upoštevana. Uporablja tekoč, jezikovno in pravorečno čist jezik, z bogatim besediščem in izvirnim izrazom, prevladujejo zapleteno zložene povedi.  |